12 वीं की परीक्षा में तीन नकल प्रकरण बने, 503 विद्यार्थी रहे अनुपस्थित
जिले के 53 परीक्षा केंद्रों पर मंगलवार को हायर सेकंडरी के सामान्य हिंदी, सामान्य अंग्रेजी व सामान्य संस्कृत का पेपर हुआ। सहायक संचालक बीएल लुहारिया ने बताया कि मंगलवार को 12 वीं के पेपर में 3 नकल प्रकरण बने। परीक्षा में 10, 721 परीक्षार्थी शामिल हुए, वहीं 503 अनुपस्थित रहे।
उन्होंने बताया कि 2 नकल प्रकरण शासकीय कन्या उच्चतर माध्यमिक जतारा व एक नकल प्रकरण शासकीय हायर सेकंडरी बम्हौरी कलां में बना। परीक्षा सुबह 8.30 बजे से शुरू हुई। जिला शिक्षा अधिकारी बीएस देशलहरा ने बताया कि परीक्षा के दौरान सुरक्षा व्यवस्था पर खास ध्यान दिया जा रहा है। श्री देशलहरा ने बताया कि पर्यवेक्षकों को साफ हिदायत दी गई है कि सेंटर पर किसी भी प्रकार की संदिग्ध गतिविधि पाए जाने पर कार्रवाई की जाएगी।
hin_Deva hin_Deva hin_Deva